НЭХЭЭСГҮЙ ЭДЛЭЛ ХК-ИЙ 2020 ОНЫ ЖИЛИЙН

ҮЙЛ АЖИЛЛАГААНЫ ТАЙЛАН, МЭДЭЭЛЭЛ

*1.Компаний бизнесийн үйл ажиллагааны талаарх мэдээлэл*

Нэхээсгүй эдлэл ХК нь Монгол Улсын хууль, Компаний тухай хууль, НББ болон Татварын хууль, бусад хууль дүрмийн хүрээнд үйл ажиллагаагаа явуулсан болно.

Дэлхий нийтэд тархаад буй цар тахлын үед манай компани нь шивмэл эсгий болон фетро үйлдвэрлэх үндсэн үйл ажиллагаагаа тасралтгүй, хэвийн явуулахын тулд бүхий л нөөц бололцоогоо дайчилж ажиллаа. Энэ үед манай компани ажлын байрыг бүрэн хадгалж үлдсэн ба үндсэн түүхий эд болох хониний угаасан ноосоо дараагийн ноос бэлтгэлийн үе хүртэл хангалттай бэлтгэж авсан.

Тайлангийн жилд улирал, жилийн эцсийн тайлан тэнцлийг хуулийн хугацаанд гаргаж, холбогдох татвар, шимтгэл, хураамжийн тооцоог бүрэн хийж баталгаажуулсан байна.

*2. Удирдлагын талаархи мэдээлэл*

Тайлант хугацаанд “НЭХЭЭСГҮЙ ЭДЛЭЛ” ХК-ий Төлөөлөн Удирдах зөвлөлийн гишүүдээр Б.Ганбат, Б.Мөнхтөр, Б.Мөнхдалай, Г.Мөнхцэцэг, Г.Энхболд, Ц.Батболд нар хараат бус гишүүнээр П.Золжаргал, Л.Амар, Б.Мөнхбаяр нар компаний Ерөнхий захирлаар Б.Ганбат, Хуулийн хэлтсийн захирал Н.Мөнхбат, нягтлан бодогчоор Ц.Намхай нар ажиллаа.

*3. Санхүүгийн байдлын талаарх мэдээлэл*

“Нэхээсгүй эдлэл” ХК нь 2020 онд 829,554.6 мянган төгрөгний борлуулалтын орлоготой, нийт 694,276.6 мянган төгрөгний зардал гаргаж ажилласан байна.

Үйл ажиллагааны зардлыг бүтцээр нь авч үзвэл 59,2 хувь буюу 70,807.0 мянган төгрөгийг хөдөлмөрийн зардалд, 29,1 хувь буюу 34.815,5 мянган төгрөгийг элэгдлийн зардалд, 1,9 хувь буюу 2.313,4 мянган төгрөгийг урсгал засварын зардалд, 9,8 хувь буюу 11.687,6 мянган төгрөгийг албан томилолт, шуудан холбоо, шатахуун болон бусад зардал эзэлж байна.

2020 оны жилийн эцсийн байдлаар нийт хөрөнгийн дүн 2,154,683.3 мянган төгрөг үүнээс эргэлтийн хөрөнгө 40,2 хувь буюу 866,912.3 мянган төгрөг, эргэлтийн бус хөрөнгө 59,8 хувь 1,287,771.0 мянган төгрөгийг эзэлж байна. Эргэлтийн хөрөнгийн 12,7 хувь буюу 110,644.0 мянган төгрөгийг мөнгө, авлага зэрэг түргэн хөрвөх хөрөнгө, 21,7 хувь буюу 188,258.6 мянган төгрөгийг бараа материал, 65,5 буюу 568,009.6 мянган төгрөгийг урьдчилж гарсан зардал эзэлж байна. Эргэлтийн бус хөрөнгийн 96,6 хувь буюу 1,286,771.0 мянган төгрөгийг үндсэн хөрөнгө болох барилга байгууламж, тоног төхөөрөмж, эд хогшил эзэлж байна. Нийт өр төлбөрийн хэмжээ 533,915.1 мянган төгрөг/ үүнээс 92,1 хувь буюу 491,951.7 мянган төгрөг нь бусдад өгөх өглөг байна./, эзэмшигчийн өмчийн дүн 1,620,768.2 мянган төгрөг байна.

Өнгөрсөн 2020 онд НӨТ-т 82,955.5 мянган төгрөг, ХАОАТ-т 5,268.5 мянган төгрөг, Үл хөдлөх хөрөнгийн татварт 11,558.2 мянган төгрөг, газрын төлбөрт 10,931.7 мянган төгрөг, НДШ-д 20,842.1 мянган төгрөгийг төлсөн ба нийтдээ 131,556.0 мянган төгрөгийн татварыг төвлөрүүлсэн байна.

*4. Хувьцаа эзэмшигчдийн талаархи мэдээлэл*

2020 оны 04-р сарын 09-ны байдлаар нийт хувьцааны тоо 1 288 515, нийт 304 хувьцаа эзэмшигчидтэй байна.

|  |  |  |  |
| --- | --- | --- | --- |
| Д.Д | Хувьцаа эзэмшигчийн нэрс | Хувьцааны тоо | Нийт хувьцаанд эзлэх хувь |
| 1 | Б.Цэдэнсодном | 169342 | 13.15% |
| 2 | Бэрэн групп ХХК | 187144 | 14.52% |
| 3 | Б.Мөнхтөр | 169343 | 13.14% |
| 4 | Б.Мөнхдалай | 169343 | 13.14% |
| 5 | Б.Ганбат | 210108 | 16.31% |
| 6 | Б.Ганзориг | 169343 | 13.14% |
| 7 | Б.Лхагвасүрэн | 169343 | 13.14% |
| 8 | BDSek | 2352 | 0.18% |
| 9 | TAITAN Corporation | 2060 | 0.16% |
| 10 | Mongolian SWAN Corporation | 3682 | 0.29% |

*5.Ногдол ашигийн талаар*

2020 оны үйл ажиллагааны ашгаас ногдол ашиг хувиарлахгүйгээр шийдвэрлэсэн.